**Lisa 3. Projektilepingu vorm**

PROJEKTITOETUSLEPING nr

Tallinn kuupäeva vaata digiallkirja konteinerist

Integratsiooni Sihtasutus (edaspidi Sihtasutus), keda esindab põhikirja alusel juhataja Irene Käosaar,

ja

…. (edaspidi Toetuse Saaja), keda esindab …,

keda nimetatakse edaspidi eraldi ka Pool ja koos Pooled,

on sõlminud käesoleva projektitoetuslepingu (edaspidi Leping) alljärgnevatel tingimustel.

1. POOLTE ANDMED

|  |  |
| --- | --- |
| SIHTASUTUS  Nimi: Integratsiooni Sihtasutus  Registrikood: 90000788  Aadress: Lõõtsa 2a, 11415 Tallinn  Veebilehekülg: www.integratsioon.ee  Kontaktisik: ….  Kontaktisiku amet: ….  Tel.: ….  E-post: ….  Pangakonto valdaja: Rahandusministeerium  Pangakonto: SEB EE731010220027689012  või Swedbank EE382200221020595183  Viitenumber: 3500081128 | TOETUSE SAAJA  Nimi:  Registrikood:  Aadress:  Kontaktisik:  Kontaktisiku amet:  Tel.: .  E-post: .  Pangakonto: .  Pangakonto valdaja: . |

2. ÜLDSÄTTED

2.1 Lepingu eesmärk on reguleerida Toetuse Saaja projekti … (edaspidi Projekt),mis vastab Lepingu lisale 1) rahastamise tingimusi ning Projekti rakendamisega seotud Poolte õigusi ja kohustusi. Projekti toetatakse Sihtasutuse ....2018 väljakuulutatud konkursi RK18KKT001 „Eesti keele õppe, kultuuri- ja sporditegevuste toetamine Ida-Virumaal “ (edaspidi Projektikonkurss), mille eesmärgiks on …..

2.2 Toetuse eraldamise ning käesoleva Lepingu sõlmimise õiguslikeks alusteks on:

# 2.2.1 Vabariigi Valitsuse 17.05.2018 korraldus nr 125 „Lõimumisvaldkonna arengukava „Lõimuv Eesti 2020” rakendusplaani aastateks 2018–2020 heakskiitmine“ (tegevus 1.2.5);

# 2.2.2 Sihtasutuse nõukogu 06.03.2018 koosoleku otsusega nr 3 kinnitatud Sihtasutuse 2018. aasta muudetud tegevuskava;

# 2.2.3 Sihtasutuse juhataja … käskkiri nr …. „Projektikonkursi ….väljakuulutamine“;

# 2.2.4 Toetuse Saaja Projektikonkursile esitatud taotlus (lisa 1);

# 2.2.5 Sihtasutuse juhataja … käskkiri nr … „Projektikonkursi … toetuste määramine“.

2.3 Lisaks punktis 2.2 loetletud dokumentidele kuuluvad lepingu juurde Projektikonkursi RK18KKT001 juhend, mis on kättesaadav Sihtasutuse veebilehelt aadressil

3. POOLTE KINNITUSED

3.1 Toetuse Saaja esindaja avaldab ja kinnitab, et:

3.1.1 Toetuse Saaja vastab Projektikonkursi RK18KKT001 juhendis (…) toetuse saajale esitatud nõuetele ning on Sihtasutusele esitanud täielikku ja õiget informatsiooni;

3.1.2 Toetuse Saaja on suuteline Projekti teostama. Toetuse Saaja õiguslikust, finantsilisest, tehnilisest, organisatsioonilisest või omandisuhetest tulenevast olukorrast ei kaasne võimalikke takistusi Lepingu nõuetekohaseks täitmiseks;

3.1.3 Toetuse Saaja on tutvunud Lepingu ja selle lisadega ning on esitanud Sihtasutusele kõik Projekti teostamise seisukohast olulised dokumendid ja andmed;

3.1.4 Toetusest rahastatavaid tegevusi ei rahastata muudest siseriiklikest või Euroopa Liidu rahastamisinstrumentidest ning Toetuse Saaja ei ole esitanud ka vastavaid rahastamise taotlusi;

3.1.5 Toetuse Saajal on kõik õigused ja volitused ning vajalikud kooskõlastused käesoleva Lepingu sõlmimiseks.

3.2 Sihtasutuse esindaja avaldab ja kinnitab, et:

3.2.1 Projektikonkurss on läbi viidud kõiki asjakohaseid õigusakte ja eeskirju järgides ning konkursi tulemus on õiguspäraseks aluseks käesoleva Lepingu sõlmimiseks;

3.2.2 tal on kõik õigused ja volitused ning vajalikud kooskõlastused käesoleva Lepingu sõlmimiseks.

4. LEPINGU ESE

4.1 Lepingu esemeks on Toetuse Saajale Projekti elluviimiseks Sihtasutuse väljamakstav rahaline toetus. Projekti rahastatakse Kultuuriministeeriumi kaudu riigieelarvest, lähtudes valdkondliku arengukava ”Lõimuv Eesti 2020” rakendusplaanist.

4.2 Projekti kogumaksumuseks on summa numbrites (summa sõnades) **eurot**, mille kasutamise eelarves on Pooled kokku leppinud vastavalt Lepingu lisale 1.

4.3 Käesoleva Lepinguga kohustub Sihtasutus Lepingus sätestatud tingimustel toetama Toetuse Saaja esitatud Projekti summa numbrites (summa sõnades) euroga (edaspidi Toetus), mis vastab punktis 4.2 määratletud Projekti kogumaksumusele.

4.4 Kui Projekti lõppemisel või Lepingu lõpetamisel on tõendatud kulud väiksemad kui Lepingu punktis 4.2 märgitud Projekti kogumaksumus, kui kulud on abikõlbmatud, kulud ei vasta eelarvelisele kokkuleppele või Projekti teostamisel või selle tulemusel on saadud kulusid katvaid tulusid, piirdub Sihtasutuse Toetus maksimaalselt summaga, mis vastab tegelikele, tõendatud ja eelarves kokkulepitud abikõlblikele kuludele Projekti lõppemise või Lepingu lõpetamise seisuga. Eelnev ei piira kuidagi Sihtasutuse õigust rakendada Lepingus või õigusaktides sätestatud õigusi ja õiguskaitsevahendeid, sh õiguslikke aluseid Toetuse määra vähendamiseks, Toetuse väljamaksmisest keeldumiseks või Toetuse osaliseks või täielikuks tagasinõudmiseks.

4.5 Toetuse lõplik summa ei tohi ületada punktis 4.3 kehtestatud Toetuse määra. Projekti tulude või kulude suurenemisel ei suurene Projekti kogumaksumus. Projekti kulude suurenemisel ei suurene Sihtasutuse väljamakstav Toetus.

4.6 Toetuse Saaja peab Projekti teostamise ajal ja 7 (seitsme) aasta jooksul Projekti lõppemisest arvestama Projekti võimalike audititega ja järelevalvega, mille käigus hinnatakse Toetuse Saaja lepinguliste kohustuste täitmist, sh eraldatud Toetuse kasutamise sihipärasust, otstarbekust ning vastavust Lepingule ja asjakohastele õigusaktidele. Vajadusel võidakse auditite või järelevalve tulemustest lähtuvalt algatada alusetult väljamakstud Toetuse summade tagasinõudmine.

4.7 Toetuse Saaja kohustus Toetus tagastada kehtib ka pärast Projekti lõpparuande kinnitamist Sihtasutuse poolt, kui selguvad käesolevas Lepingus või õigusaktis sätestatud Toetuse tagasinõudmise alused.

4.8 Projekti auditeerijateks ja järelevalve teostajateks võivad olla Sihtasutus, Kultuuriministeerium ning muud volitatud isikud ja asutused. Auditeerijatel ja järelevalve teostajatel on õigus kontrollida kõigi lõplike abisaajate, projektipartnerite ja allhankijate dokumente ja teha kontrolli nende tööruumides.

4.9 Projekti Toetusest rahastatavate tegevuste ajavahemik on ….

4.10 Abikõlblikud on kulud, mis on tehtud vastavalt Projektikonkursi RK18KKT001 juhendile ning mis on tekkinud punktis 4.9 toodud ajavahemikul.

5. TOETUSE VÄLJAMAKSMINE

5.1 Sihtasutus kannab Toetuse pangaülekandega Toetuse Saaja pangakontole järgneva maksegraafiku ja tingimuste alusel:

5.1.1 ettemakse summas summa numbrites (summa sõnades) eurot hiljemalt 10 (kümne) tööpäeva jooksul pärast Lepingu mõlemapoolset allkirjastamist;

5.1.2 lõppmakse summas summa numbrites (summa sõnades) eurot 10 (kümne) tööpäeva

jooksul pärast Projekti lõpparuande kinnitamist Sihtasutuse poolt.

5.1.3 Toetuse saajal peavad endal olema vahendid projekti lõpetamiseks, kuna Toetuse viimane makse laekub pärast lõpparuande kinnitamist.

5.2 Punktis 5.1 toodud maksed ja maksegraafikud kehtivad juhul, kui Sihtasutusele on rahastajate poolt eraldatud Toetuse väljamaksmiseks vajalikud vahendid.

5.3 Punktis 5.1 sätestatud maksete summad ja maksegraafikud on tinglikud, piiramata Sihtasutuse õigusi Lepingust tulenevatel alustel maksete summasid vähendada, keelduda maksete tegemisest või nõuda teostatud maksete osalist või täielikku tagastamist.

5.4 Punktis 5.2 nimetatud takistuse tekkimisel asuvad Pooled vajadusel läbirääkimistesse Projekti teostamise tingimuste muutmiseks vastavalt takistuse mõjule.

6. KULUD JA ARUANDLUS

6.1 Projekti raames tehtud kulutused peavad vastama Projektitaotluses (lisa 1) sätestatud eesmärkidele ning olema seotud taotluses esitatud sihtrühmaga. Kulud peavad olema Projekti teostamiseks vajalikud, põhjendatud ning vastama usaldusväärse finantsjuhtimise põhimõtetele.

6.2 Projekti tulemuste saavutamiseks vajalike kulutuste tegemisel peab Toetuse Saaja järgima käesolevas Lepingus ning selle lisades sätestatut.

6.3 Projekti eelarve (lisa 1) on Toetuse Saajale siduv, muudatuste tegemisel lähtutakse Lepingu punktis 12.4 sätestatust. Eelarve ei välista Toetuse Saaja kohustust hinnata kulutuse tegemise vajalikkust ja põhjendatust kulupõhiselt.

6.4 Toetuse Saaja **esitab lõpparuande hiljemalt …** e-posti aadressile [aruanne@integratsioon.ee](mailto:aruanne@integratsioon.ee)

6.5 Lõpparuanne koosneb sisu- ja finantsaruandest (lisa 1). Aruanded tuleb esitada A4 formaadis ja digiallkirjastatult, lisades finantsaruandele maksedokumentide koopiad. Esitatavate failide pealkirjad peavad peegeldama failide sisu.

6.6 Aruanded peavad olema vastavuses raamatupidamise hea tava ja asjakohaste õigusaktidega ning esitatud vastavalt aruandluse korrale, koos vajalike dokumentidega ja nõutud vormidel (Lisa 1).

6.7 Sihtasutus vaatab esitatud aruande läbi ning teeb aruande aktsepteerimise, osalise (st aruande nõuetele vastava osa) aktsepteerimise või mitteaktsepteerimise otsuse 20 (kahekümne) tööpäeva jooksul arvates aruande kättesaamisest. Vajadusel võib Sihtasutus aruande läbivaatamise tähtaega pikendada 10 (kümne) tööpäeva võrra, informeerides sellest viivitamatult Toetuse Saajat.

6.8 Sihtasutusel on õigus esitada aruande läbivaatamise käigus Toetuse Saajale aruandega seotud puuduste kõrvaldamise järelepärimisi (edaspidi Järelepärimine). Järelepärimiste menetlemise ajaks, s.o Lepingu punkti 6.9 kohaste seisukohtade ja vastuste esitamise ajaks, Lepingu punktis 6.7 sätestatud aruande läbivaatamise tähtaeg peatub. Toetuse Saaja nõustub, et Sihtasutus esitab aruannetega seotud Järelepärimised elektrooniliselt.

6.9 Toetuse Saaja on kohustatud vastama Sihtasutuse Järelepärimistele 10 (kümne) tööpäeva jooksul. Sihtasutus teatab oma seisukoha Toetuse Saajale 10 (kümne) tööpäeva jooksul arvates Toetuse Saaja vastuse kättesaamisest. Kui Sihtasutus vajab seisukoha kujundamiseks pikemat tähtaega, teavitab ta sellest Toetuse Saajat. Vajadusel esitab Sihtasutus täiendava Järelepärimise ning määrab vastamiseks mõistliku tähtaja.

6.10 Juhul, kui Sihtasutus tuvastab aruande läbivaatamisel Toetuse Saaja lepingulise kohustuse rikkumise või kui Toetuse Saaja rikub Projekti aruandluse või Järelepärimistele vastamise korda või jätab arvestamata Sihtasutuse poolt aruandele tehtud Järelepärimisega, on Sihtasutusel õigus kasutada Toetuse Saaja vastu õiguskaitsevahendeid vastavalt Lepingu punktile 9.1.1.

7. TOETUSE SAAJA ÕIGUSED JA KOHUSTUSED

7.1 Toetuse Saajal on õigus:

7.1.1 saada Toetust Lepingus sätestatud tingimustel ja korras;

7.1.2 saada Sihtasutuselt teavet ja nõuandeid oma Lepinguga sätestatud kohustuste täitmiseks;

7.1.3 teha Projekti eelarveridade vahel muudatusi, millega eelarverea esialgne summa ei suurene rohkem kui 30%, punktis 12.4 sätestatud tingimustel ja korras;

7.1.4 kooskõlas Lepingu punktidega 7.1.3 ja 12.4 taotleda Sihtasutuselt nõusolekut Projekti eelarve muutmiseks, kui Projekti eelarverea esialgne summa suureneb rohkem kui 30%;

7.1.5 taotleda punktis 5.2 nimetatud takistuse tekkimisel Sihtasutuselt nõusolekut Projekti teostamise tingimuste, tähtaegade või Projekti tegevuste ajavahemiku muutmiseks, kui takistus mõjutab oluliselt Projekti teostamist.

7.2 Toetuse Saaja on kohustatud:

7.2.1 viima Projekti ellu kooskõlas käesoleva Lepingu ja selle lisadega ning saavutama ettenähtud tulemuse;

7.2.2 teostama Projekti tegevusi isiklikult. Toetuse Saaja ei kasuta projektipartnereid;

7.2.3 järgima Sihtasutuse antud selgitusi ja täpsustusi Projekti teostamise kohta ning täitma kõiki Sihtasutuse juhiseid, ettekirjutusi ja ettepanekuid;

7.2.4 kasutama Toetust vastavuses Toetuse eraldamise otsusega, käesoleva Lepingu ning selle lisadeks olevate projektikonkursi juhendiga, projektitaotlusega, projekti eelarvega (esitatud Lepingu lisadena);

7.2.5 maksma tagasi iga summa, mis on talle põhjendamatult makstud või mille tagasimaksmine on Lepingu tingimuste või õigusakti alusel õigustatud. Toetuse Saaja on kohustatud tagastama Toetuse või selle osa hiljemalt kümne tööpäeva jooksul pärast vastavasisulise nõude saamist, kui nõudest ei tulene teisiti;

7.2.6 esitama Sihtasutusele aruanded Lepingu punktis 6 sätestatud korras ja tähtaegadel;

7.2.7 kandma kõik Projekti eelarves mittesisalduvad täiendavad kulud ja abikõlbmatud kulud, mis Toetuse Saajal tekivad või mis on vajalikud Projekti eesmärkide saavutamiseks;

7.2.8 järgima Projekti tegevusi ja eelarvet ning taotlema Sihtasutuse nõusolekut Projekti kestuse ja tegevuste muudatusteks ning eelarve muutmiseks, kui nõusolek on vajalik vastavalt Lepingu punktile 12.4;

7.2.9 säilitama kõik Toetuse kasutamist ja Projekti teostamist puudutavad dokumendid (kirjavahetus, tellimiskirjad, arved, maksekorraldused jms) vähemalt 7 (seitse) aastat;

7.2.10 võimaldama auditi ja järelevalve teostamist ning osutama selleks igakülgset abi Projekti elluviimise ajal ning pärast Projekti lõppemist 7 (seitsme) aasta jooksul;

7.2.11 andma audiitori, järelevalve teostaja või muu selleks volitatud isiku kasutusse andmed ja dokumendid kolme tööpäeva jooksul arvates vastava nõude saamisest;

7.2.12 täitma kõiki auditi ja järelevalve tulemusena tehtud ettekirjutusi ja ettepanekuid;

7.2.13 võimaldama audiitorile, järelevalve teostajale või muule selleks volitatud isikule juurdepääsu Toetuse kasutamise kontrollimiseks ja hindamiseks Projekti teostamisega seotud ruumidesse ja territooriumidele;

7.2.14 tagama, et Toetuse Saaja raamatupidamises on Projekti kulutused ja neid kajastavad kulu- ja maksedokumendid muudest Toetuse Saaja kuludest ning kulu- ja maksedokumentidest selgesti eristatavad;

7.2.15 tagama raamatupidamise vastavuse Eesti õigusaktidele ja heale raamatupidamistavale;

7.2.16 järgima Projekti raames sõlmitavate lepingute puhul võlaõigusseaduses sätestatud asjakohaseid tavade täitmise nõudeid;

7.2.17 tagama Projekti raames sõlmitavate lepingute puhul tehingute läbipaistvuse ja võrdse kohtlemise põhimõtte järgimise ning hangete läbiviimisel järgima riigihangete seaduses kehtestatud nõudeid. Toetuse Saaja kohustub Lepingu täitmisel vältima võimalikke huvide konflikte (nt jagatud perekondlike, majanduslike, rahvuslike, poliitiliste, emotsionaalsete huvide tõttu);

7.2.18 viivitamatult kirjalikult informeerima Sihtasutust kõikidest asjaoludest, mis mõjutavad või võivad mõjutada Toetuse Saajat oma kohustuste täitmisel või on Toetuse andmise seisukohalt olulised, sh seaduslike ja volitatud esindajate muutumisest, ümberkujundamisest, pankroti- või likvideerimismenetluse algatamisest, makseraskustest, kohtumenetlustest jne, ka siis, kui eelnimetatud info on registreeritud avalikus registris või avalikustatud massiteabevahendite kaudu;

7.2.19 viivitamatult kirjalikult informeerima Sihtasutust Projekti teostamise käigus ilmnenud Projekti negatiivse tulemuse suurest tõenäosusest või vältimatusest ning Projekti edasise jätkamise kaheldavast otstarbekusest;

7.2.20 andma Sihtasutusele vähemalt ühe originaali või selle koopia Projekti käigus koostatavatest trükistest ja muudest materjalidest Sihtasutuse arhiivis säilitamiseks;

7.2.21 näitama Projekti käigus valminud paberil ja/või elektroonselt, sealhulgas e-keskkonnas valminud dokumentidel (trükised, telesaad. artiklid jms) ning teatama kõigis oma Projekti või Toetust puudutavates esinemistes ja sõnavõttudes, artiklites ja muudes mistahes kirjalikes või suulistes avaldustes, et **Projekti on toetanud Kultuuriministeerium ja Sihtasutus ning kasutama Kultuuriministeeriumi ja Sihtasutuse logo.** Logode kajastamisel peab Toetuse Saaja juhinduma Sihtasutuse veebilehel <http://www.integratsioon.ee/rahastajad> ja <http://www.integratsioon.ee/sumboolika> avaldatud juhistest logode kasutamise kohta;

7.2.22 tagama Projekti tulemusena loodud või soetatud vara säilimise ja avaliku kasutuse Projektikonkursi dokumentatsioonis, taotluses ning/või taotluse rahuldamise otsuses toodud eesmärkidel ja tingimustel Projektikonkursi taotluses näidatud perioodi lõpuni ja Projekti tulemusena loodud rakenduse programmeerimiskoodi seitsme aasta jooksul arvates Lepingu sõlmimisest;

7.2.23 järgima asjakohaseid andmekaitse nõudeid*.*

8. SIHTASUTUSE ÕIGUSED JA KOHUSTUSED

8.1 Sihtasutusel on õigus:

8.1.1 kontrollida Projekti teostamist Sihtasutuse töötajate või volitatud isikute kaudu ning teostada järelevalvet Toetuse kasutamise üle;

8.1.2 nõuda Projekti elluviimisega seotud täiendavate andmete ja dokumentide esitamist;

8.1.3 jätta Projekti aruande puuduste korral aruanne aktsepteerimata või aktsepteerida aruanne osaliselt ning esitada Toetuse Saajale aruannetega seotud Järelepärimisi;

8.1.4 teha ettekirjutusi ja/või rakendada Toetuse Saaja osas õiguskaitsevahendeid Toetuse kasutamisega kaasneva rikkumise lõpetamiseks, edasiste rikkumiste ärahoidmiseks ja rikkumiste tagajärgede kõrvaldamiseks;

8.1.5 kutsuda Poolte esindajad viivitamatult kokku, kui on tekkinud põhjendatud kahtlus, et Toetuse Saaja ei ole esitanud järelevalve teostamiseks vajalikke andmeid või dokumente või esitab eksitavat informatsiooni. Toetuse Saaja on kohustatud andma aru vajaliku informatsiooni mitteesitamise või eksitava informatsiooni esitamise kohta või lükkama ümber Sihtasutuse kahtlused andmete õigsuses.

8.1.6 kõrvaldada Lepingu olulise rikkumise korral Toetuse Saaja kuni kaheks aastaks kõikidelt Sihtasutuse korraldatud taotlusvoorudelt ja projektikonkurssidelt arvates rikkumise tuvastamisest.

8.2 Sihtasutus on kohustatud:

8.2.1 maksma Toetust Lepingus sätestatud tingimustel ja korras;

8.2.2 andma Toetuse Saajale teavet ja nõuandeid Lepingus sätestatud kohustuste täitmiseks;

8.2.3 tegema asjakohased juhendmaterjalid ning Sihtasutusele esitamiseks vajalikud aruandevormid kättesaadavaks oma veebilehel;

8.2.4 informeerima Toetuse Saajat viivitamatult Toetuse summa, maksegraafiku või tähtaegade muutmise vajadusest;

8.2.5 arvestama asjakohaste andmekaitse regulatsioonidega, sh Lepingu punktides 7.2.23 esitatud isikuandmete töötlemise põhimõtetega.

9. POOLTE ÕIGUSKAITSEVAHENDID

9.1 Sihtasutuse õiguskaitsevahendid.

9.1.1 Sihtasutusel on õigus Toetuse maksed katkestada ja/või Leping lõpetada, Toetuse määra vähendada ja/või nõuda juba makstud summade osalist või täielikku tagastamist, kui:

9.1.1.1 Toetuse Saaja kasutab Toetust mittesihtotstarbeliselt ja/või abikõlbmatute kulude katmiseks;

9.1.1.2 Toetuse Saaja hilineb Projekti aruande esitamisega rohkem kui 10 (kümne) tööpäeva võrra;

9.1.1.3 Toetuse Saaja ei vasta ammendavalt Sihtasutuse poolt Projekti aruandele tehtud Järelepärimisele Lepingu punktis 6.9 ettenähtud tähtaja jooksul;

9.1.1.4 Toetuse Saaja ei täida tähtajaks ettekirjutust Toetuse kasutamisega kaasneva rikkumise lõpetamiseks, edasiste rikkumiste ärahoidmiseks või rikkumiste tagajärgede kõrvaldamiseks;

9.1.1.5 Toetuse Saaja jätab täielikult või osaliselt arvestamata Sihtasutuse poolt Projekti aruandele tehtud Järelepärimised;

9.1.1.6 Toetuse Saaja suhtes on algatatud likvideerimis- või pankrotimenetlus või kui Toetuse Saaja õiguslik, finantsiline, tehniline, organisatsiooniline või omandisuhetest tulenev olukord või muud alused seavad oluliselt kahtluse alla Toetuse kasutamise eesmärgipärasuse või Lepingust tulenevate kohustuste nõuetekohase täitmise;

9.1.1.7 Projektis kavandatud tulemusi ei saavutata või on põhjendatud alus arvata, et tulemusi ei saavutata;

9.1.1.8 selgub, et Toetuse Saaja on saanud Sihtasutuse poolt rahastatud tegevuste elluviimiseks rahastust teistest allikatest;

9.1.1.9 selgub, et Toetuse Saaja on projektitaotluse esitamisel või Projekti teostamise ajal esitanud Sihtasutusele valeandmeid või andmeid varjanud;

9.1.1.10 Toetuse Saaja rikub muul moel Lepingu ja/või Projektikonkursi dokumentatsiooni tingimusi või kui ilmneb asjaolu, mille korral Toetust ei oleks eraldatud;

9.1.1.11 Toetuse Saaja paneb toime õigusvastase teo, mis on kokku sobimatu Sihtasutuse väärtustega või kahjustab Sihtasutuse mainet.

9.1.2 Sihtasutusel on õigus nõuda Toetuse Saajalt Toetuse või selle osa tagastamistähtaja ületamise korral viivise tasumist suuruses 0,1% iga tasumisega viivitatud päeva eest tähtajaks tasumata summalt.

9.1.3 Sihtasutusel on õigus nõuda Toetuse Saajalt aruande esitamisega või Sihtasutuse poolt Projekti aruandele tehtud Järelepärimisele vastamisega hilinemisel ja Toetuse mittesihipärase kasutamise korral leppetrahvi tasumist kuni 10% Toetuse määrast.

9.1.4 Toetuse tagasimaksmisel tehtavad maksed loetakse sooritatuks järgmises järjekorras: esimeses järjekorras loetakse tasutuks leppetrahv, teises järjekorras viivis ning viimases järjekorras tagastatav Toetus või selle osad. Sihtasutus võib Toetuse Saaja suhtes rakendatud rahaliste nõuete ulatuses vähendada Toetuse Saajale järgnevalt väljamakstavat Toetuse summat.

9.2 Toetuse Saaja õiguskaitsevahendid.

9.2.1 Toetuse Saajal on õigus lõpetada Leping, kui Sihtasutus viivitab õigusliku aluseta aruannete läbivaatamisega või Toetuse väljamaksmisega rohkem kui 45 päeva. Kooskõlas Lepingu punktiga 4.4 piirdub Lepingu lõpetamisel Toetuse Saajale makstav Toetuse suurus tõendatud abikõlblike Projekti kuludega, mis on tekkinud enne Lepingu lõpetamist.

9.2.2 Toetuse Saajal on õigus nõuda Sihtasutuselt Toetuse maksetega alusetu viivitamise korral viivise tasumist suuruses 0,1% iga tasumisega viivitatud päeva eest tähtajaks tasumata summalt.

10. VASTUTUS

10.1 Toetuse Saaja nõustub, et Sihtasutus ega rahastajad ei vastuta Projekti teostamise käigus või käesoleva Lepingu täitmise tulemusena Toetuse Saajale tekkinud mistahes kahju eest.

10.2 Toetuse Saaja vastutab ainuisikuliselt kolmandate isikute ees, kaasa arvatud neile Projekti käigus tekitatud kahjude eest.

10.3 Välja arvatud vääramatu jõu korral, heastab Toetuse Saaja Sihtasutusele Projekti rakendamisest või puudulikust rakendamisest tekitatud kahjud.

11. PROJEKTI TULEMUSTE OMAND JA KASUTAMINE

11.1 Kõik Projekti tulemiga (nt fotod, filmid, trükised, uuringud, õppematerjalid, multimeediumi programmid jms) seotud õigused, sealhulgas tööstusomandi- ja intellektuaalse omandi õigused, kuuluvad Toetuse Saajale, kui Pooled ei lepi kokku teisiti.

11.2 Punktis 11.1 nimetatud õiguste teostamisel on Toetuse Saaja kohustatud järgima Lepingu punktides 7.2.20 – 7.2.22 sätestatut. Toetuse Saaja ei või Projekti rakendamisel punktis 11.1 nimetatud õiguste teostamisel teenida kasumit.

11.3 Toetuse Saaja annab käesoleva Lepinguga Sihtasutusele õiguse kasutada vabalt omal äranägemisel ja eesmärgil, tähtajatult ning ilma tasu maksmata kõiki Lepingu täitmise käigus tekkinud asju ja õigusi.

12. LEPINGU KEHTIVUS JA MUUTMINE

12.1 Leping jõustub selle allkirjastamisel ning kehtib kuni Pooled on kõik lepingulised kohustused nõuetekohaselt täitnud või kuni Lepingu lõpetamiseni.

12.2 Lepingut muuta sooviv Pool teavitab Lepingu muutmise soovist kirjalikult teist Poolt, andes teisele Poolele vastamiseks mõistliku tähtaja.

12.3 Lepingut (sh selle lisasid) võib muuta ainult Poolte kirjalikul kokkuleppel ja muudatused vormistatakse Lepingu lisana. Muudatused jõustuvad pärast seda, kui Pooled on need allkirjastanud või Poolte kirjalikult määratud tähtajal. Eelöeldu ei välista Sihtasutuse õigust ühepoolselt muuta aruandluse vorme ja juhiseid.

12.4 Lepingu muudatuseks ei loeta eelarverea erinevust võrreldes Lepinguga, kus erinevus piirdub muutusega eelarveridade vahel, mille tõttu eelarverea esialgne summa ei suurene rohkem kui 30%. Nendel juhtudel võib Toetuse Saaja muudatuse ise sisse viia ning peab sellest Sihtasutust kohe informeerima. Muudel juhtudel peab Toetuse Saaja esitama Sihtasutusele vastavalt punktile 12.5 kirjaliku avalduse ning Lepingu eelarvet muudetakse vastastikuse kokkuleppe saavutamisel ning vormistatakse Lepingu muudatus. Eelarve muudatusega ei tohi kaasneda Toetuse suurendamine.

12.5 Eelarve muudatusest tuleb Toetuse Saajal Sihtasutust teavitada kohe, kui esineb selle eelarve muudatuse tekkimise tõenäosus. Tagantjärele eelarve muudatusi ei aktsepteerita ja eelarvevälised kulutused kuulutatakse abikõlbmatuteks.

13. TEADETE EDASTAMINE

13.1 Kõik teated seoses Lepingu täitmisega esitatakse telefoni, e-posti või kirja teel Lepingus nimetatud aadressil või mõnel muul aadressil, mida üks Pool on teisele teatavaks teinud.

13.2 Pooltevahelised Lepinguga seotud teated peavad olema kirjalikus vormis, välja arvatud juhtudel, kui sellised teated on informatiivse iseloomuga ning nende edastamine teisele Poolele ei too kaasa õiguslikke tagajärgi. Poole nõue teisele Poolele, mis esitatakse tulenevalt lepingu rikkumisest, peab olema kirjalikus vormis.

13.3 Teade loetakse teisele Poolele üle antuks (adressaadi poolt kätte saaduks) kui:

13.3.1 teade on antud allkirja vastu;

13.3.2 teate on saatnud postiasutus tähitud kirjaga teise Poole näidatud aadressil ja postitamisest on möödunud viis tööpäeva;

13.3.3 teade on edastatud teisele Poolele e-postiga ja teiselt Poolelt on saadud kinnitus teate kättesaamise kohta e-posti teel.

13.4 Informatsioonilist teadet võib edastada telefoni, e-posti jm kommunikatsioonivahendi teel.

13.5 Aadressi või kontaktandmete muutusest on Pool kohustatud kohe informeerima teist Poolt.

13.6 Projekti kohta esitatavaid aruandeid menetletakse vastavalt Lepingu punktis 6 sätestatud korrale.

14. VÄÄRAMATU JÕUD

14.1 Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõu all käsitlevad Pooled mistahes ettenägematut, nendest sõltumatut sündmust, mille tekkimist, kestvust või lõppemist ei saanud Pool mõjutada ja mõistlikkuse põhimõttest lähtudes ei saanud Poolelt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

14.2 Pool, kellel pole võimalik Lepingut täita vääramatu jõu asjaolu ilmnemisel, on kohustatud sellest viivitamatult teisele Poolele kirjalikult teatama, sama kehtib ka vääramatu jõu asjaolude lõppemise kohta.

14.3 Kui vääramatu jõu asjaolud kestavad üle 30 kalendripäeva, on Pooltel õigus nõuda teiselt Poolelt Lepingu lõpetamist.

14.4 Kooskõlas Lepingu punktiga 4.4, kui Pooled lõpetavad Lepingu vääramatu jõu tõttu, piirdub Toetuse Saajale makstav Toetuse suurus tõendatud abikõlblike Projekti kuludega, mis on tekkinud enne Lepingu lõpetamist.

15. MUUD TINGIMUSED

15.1 Lepingu sõlmimise asjaolud, Lepingu tekst ja selle üksikud tingimused (v.a käesolev punkt) ei kuulu avalikustamisele kolmandatele isikutele ilma teise Poole nõusolekuta, v.a juhul, kui see on seaduste või muude töökorraldust reguleerivate õigusaktide kohaselt Poolele kohustuslik.

15.2 Lepingu täitmisel tekkivad vaidlused lahendatakse läbirääkimiste teel. Kui läbirääkimised ei anna tulemusi, lahendatakse vaidlus Sihtasutuse asukoha järgses kohtus.

15.3 Lepingust tulenevad nõuded ei aegu enne Lepingu punktis 7.2.9 ettenähtud dokumentide säilitamise tähtaja möödumist.

15.4 Toetuse Saajal ei ole õigus Lepingust tulenevaid õigusi ja kohustusi üle anda kolmandatele isikutele.

15.5 Toetuse Saaja nõustub tema andmete (nimi, toetuse suurus, Projekti info) avaldamisega toetuse saajate nimekirjas, mille avalikustab Sihtasutus.

15.6 Vastuolude korral Lepingu ja selle lisade vahel, lähtuvad Pooled Lepingus sätestatust.

15.7 Lepingule kohaldatakse Eesti õigust. Lepinguga sätestamata küsimustes lähtutakse õigusaktidest.

15.8 Lepingu on Pooled allkirjastanud digitaalselt.

16. LEPINGUDOKUMENDID

16.1 Lepingu dokumentideks on Leping ning selle lisad. Lepingu lisad on käesoleva Lepingu lahutamatuks osaks. Lepingu juurde kuuluvad järgmised lisad:

Lisa 1. Toetuse Saaja esitatud projektitaotluse dokumendid:

Lisa 1.1 Projekti taotlus

Lisa 1.2 Projekti eelarve

Lisaks loetletud dokumentidele kuuluvad lepingu juurde Projektikonkursi RK18KKT001 juhend, mis on kättesaadavad Sihtasutuse veebilehelt aadressil …

17. POOLTE ALLKIRJAD

|  |  |  |
| --- | --- | --- |
| Sihtasutus: |  | Toetuse Saaja: |
| (allkirjastatud digitaalselt) |  | (allkirjastatud digitaalselt) |
| Irene Käosaar |  |  |